NaiveNeuron/SloPal huggingface dataset:
D. Lipšic, poslanec: (2007-12-11):
Nestala sa od roku, myslím, 1999, januára, žiadna mimoriadna udalosť zo stráženého ústavu, čo je vizitka kvalitnej práce príslušníkov Zboru väzenskej a justičnej stráže. Ja teraz budem aj citovať aj z vyjadrení generálnej riaditeľky, ktorú ste menovali, ktorá poukazuje na dramatickú situáciu v zbore, podľa ktorej sa situácia ešte zhorší po prijatí nového zákona o platových pomeroch policajtov, ktorý ja tiež som v parlamente podporil. Tvrdí, bojí sa, že situácia sa ešte zhorší, keď ich pripravovaným novým zákonom oddelia od policajtov. Tvrdí: „Bojím sa, že sa čaká, kým sa niečo stane, kým príde nejaký príslušník o život.“ „Potom až budú aj politici reagovať, ale to už bude veľmi neskoro,“ upozorňuje generálna riaditeľka ZVJS. Preto ja som avizoval pri prerokúvaní zákona o nových platových pomeroch príslušníkov Policajného zboru, že budeme pripravovať úpravu, ktorá v nejakom variante do tohto návrhu zákona začlení aj príslušníkov ZVJS, príspevok na bývanie, aby sme tiež hovorili o faktoch. Príspevok na bývanie bol v pripomienkovom konaní navrhnutý pre príslušníkov všetkých ozbrojených zborov. Z vlády ale vyšiel návrh, ktorý bol zúžený iba na príslušníkov Policajného zboru. Čiže to je predstava vlády. Potom sme tu v parlamente súhlasom všetkých poslancov vládnej koalície aj opozície návrh znovu rozšírili, pretože, ako konštatuje aj generálna riaditeľka zboru, ten problém so získavaním kvalifikovaných zamestnancov je najmä v oblastiach, kde je vysoká zamestnanosť, pomerne vysoká životná úroveň, vysoké priemerné mzdy, kde nie je záujem pracovať vo väzniciach. A momentálne podľa jej vyjadrení chýba okolo 300 príslušníkov ZVJS. Môžeme diskutovať o všeličom, ale faktom je, že navrhnutý rozpočet, navrhnuté právne úpravy nesvedčia o priorite vlády pre väzenstvo, ale skôr o opaku. A aby bolo väzenstvo a najmä príslušníci zboru, to by nemala byť priorita ani vlády, ani opozície, to by mal byť spoločný záujem. A ak ministerstvo pripraví pre ústavnoprávny výbor v druhom čítaní svoju predstavu o odmeňovaní príslušníkov zboru tak, aby korešpondovala s odmeňovaním policajtov, tak ju všetci podporíme. Ale v tomto musí byť iniciatívne aj ministerstvo. A zatiaľ musím konštatovať, že tomu tak nebolo. Skončil som, pán predsedajúci.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 133 poslancov, za 86, proti 36, zdržalo sa 11, hlasovali všetci prítomní poslanci. Takže sme rozhodli o posunutí zákona do tretieho čítania . Otváram rozpravu v rámci tohto čítania. Hlási sa niekto do rozpravy? Nie. Vyhlasujem rozpravu za skončenú. Pani spravodajkyňa, prosím, dajte hlasovať o zákona, o zákone, o návrhu zákona ako o celku a uveďte, prosím, odporúčanie gestorského výboru.
Ďuriš Nicholsonová, Lucia, podpredsedníčka NR SR (2018-12-03):
Pán spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1140 a spoločná správa výborov má tlač 1140a. Opäť poprosím pani ministerku vnútra, aby predmetný návrh zákona uviedla.
K. Tóthová, poslankyňa: (2008-09-04):
Kedy tento minister, ktorý je dnes, minister Harabin sa znížil na takýto krok nedôstojný ministra spravodlivosti? Nikdy. Osobne ide sledovať rokovanie súdov, osobne sa angažuje pri riešení tých problémov, ktoré sú v notárskej, exekučnej komunite, komunite advokátov a aj komunite sudcov. Povedali ste, že škandalózne odvolanie sudcov krajského súdu. Aké škandalózne odvolanie, keď Najvyšší súd potvrdil dôvodnosť tohto kroku ministra spravodlivosti. Vážení... (Prerušenie vystúpenia časomierou.)
Pellegrini, Peter, predseda NR SR (2015-02-03):
Prezentujme sa a hlasujme o tom, že predložený vládny návrh zákona prerokujeme v treťom čítaní ihneď. (Hlasovanie.) Prítomných 140 poslancov, za 94, zdržalo sa 46 poslancov. Konštatujem, že sme v treťom čítaní . Otváram rozpravu v rámci tretieho čítania. Pýtam sa, či sa niekto do rozpravy hlási. Evidujem, že toto sú asi páni predsedovia, ktorí sa chystajú na zvolanie výborov. Končím možnosť prihlásiť sa do rozpravy. Vyhlasujem rozpravu za skončenú. Pristúpime teda k hlasovaniu o návrhu zákona ako celku. Pán spravodajca.
Paška, Pavol, predseda NR SR (2014-04-03):
Prerušujem rokovanie o tomto bode. Budeme pokračovať prvým čítaním o návrhu pána poslanca Hlinu na vydanie zákona č. 483 o bankách. Je to tlač 941. Pán poslanec. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov , tlač 941.)
Poliačik, Martin, poslanec NR SR (2018-11-28):
Ďakujem pekne. Tak, pán Blaha, skúsme si iba dve veci porovnať, že koľkokrát vás vaša materská frakcia pustila do pléna, aby ste zastupovali jej záujmy, a koľkokrát mňa, potom si povieme niečo o tom, že kto má akú, akú váhu. Vy ste tam zvolený z pozície politických slovenských reprezentantov, ja som si svoju pozíciu vybudoval vo frakcii sám. To je prvá vec. Pán Kéry, no viete, prečo sa paprčím? Lebo ma to srdí, preto. Lebo sa pozerám, ako mi pred očami ľudia, ktorí dnes idú odmietnuť tento kompakt, ničia krajinu, na ktorej mi záleží a ktorú mám rád. Preto som taký nasrdený, lebo inak neviem. A, Martin Klus, mňa samého to naozaj veľmi mrzí, že, že to je takto. Toto sú témy, veľmi dobre vieš aj, ako sa migračná pozícia SaS-ky rodila, že so škrípajúcimi zubami sme všetci nakoniec zvolili kompromis, na ktorý sme mohli aspoň trochu pozerať, ale obidvaja vieme, že, že tie cesty naše sa odvtedy rozchádzali, len ja som nevedel, že tak veľmi blízko sa priblížiš k pánovi Sulíkovi za tie roky. A, Katka Cséfalvayová, ja, samozrejme, viem, že v prvom rade ide o technikálie týkajúce sa legálnej migrácie a ľudí, ktorí chodia za prácou, za štúdiom a tak ďalej, ale nedá mi nespomenúť aj utečencov, pretože to sú ľudia, kvôli ktorým sa z tejto témy robí takýto cirkus, a to sú ľudia, kvôli ktorým sa vlastne od tej racionálnej diskusie neustále odchádza. A spolu s tým, že nastavíme pravidlá pre ľudí, ktorí migrujú normálne, nemôžme obísť ani to, že musíme mať zodpovednosť a solidaritu s ľuďmi, ktorí jednoducho častokrát legálne cesty pre cestovanie nemajú. Ďakujem.
Kollár, Boris, predseda NR SR (2022-09-28):
(Povedané súbežne s rečníkom.) Aha dobre. Dobre, takže, takže ste prihlásený do rozpravy a tým pádom je možnosť na vás reagovať s faktickými poznámkami.
Hrušovský, Pavol, predseda NR SR (2011-10-21):
Chcem sa spýtať, či sa chce niekto v treťom čítaní prihlásiť do rozpravy? Nie. Preto ju vyhlasujem za skončenú a pristúpime k hlasovaniu o návrhu zákona ako celku. Odporúčate zákon, pán spoločný spravodajca.
Žitňanská, Jana, poslankyňa NR SR (2022-03-16):
Ďakujem veľmi pekne. Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
P. Paška, predseda NR SR: (2007-03-27):
Konštatujem, že všetci navrhnutí kandidáti boli zvolení. A ešte vás poprosím nakoniec, aby ste nás oboznámili s výsledkami voľby kandidátov na členov Rady pre reguláciu (tlač 238).
P. Hrušovský, predseda NR SR: (2004-05-27):
(Hlasovanie.) 127 prítomných, 55 za návrh, 28 proti, 43 sa zdržalo, 1 nehlasoval. Návrh sme neschválili. M. Demeterová, poslankyňa: Tým sme odhlasovali všetky pozmeňujúce návrhy pána poslanca Blajska, ďalej, pán predseda, prosím, dajte hlasovať o pozmeňujúcich návrhoch pána poslanca Gála. Vzhľadom na to, že sme neschválili bod 19 zo spoločnej správy, o bode 6 nebudeme hlasovať. A pán poslanec Gál neuviedol, že by sme mali o bodoch hlasovať osobitne. Čiže môžeme o bodoch 1 až 5 hlasovať spolu.
J. Ivančo, poslanec: (2009-12-08):
Práve plnenie povinnej školskej dochádzky zaviedol štát. A treba povedať, že plnenie povinnej školskej dochádzky má vážne trhliny pri jej výkone pri niektorých skupinách, hovorme o sociálne slabších skupinách, hovorme o marginalizovaných skupinách, ale každopádne chcem povedať, že to nie je ani koaličný, ani opozičný pohľad, pretože problém s neplnením povinnej školskej dochádzky je problém, ktorý sa nás v budúcnosti bude týkať všetkých. On sa nás už teraz týka síce, ale ešte viac dopadne na nepriaznivý vývoj hlavne vo vzdelanosti detí z niektorých osád. Zákon o štátnej správe v školstve už v tomto volebnom období zaviedol jedno taxatívne vymedzenie, keď je neplnenie povinnej školskej dochádzky priestupkom. Práve v tomto volebnom období sme dali do zákona 60 vyučovacích hodín. Ich vynechanie je priestupkom. Problém je, že pri týchto skupinách ľudí je vymáhanie úplne minimálnej pokuty, ktorá by mala plniť výchovný efekt reštrikcie. Vymáhanie takejto pokuty je prakticky nemožné z dôvodov, ktoré tu teraz nebudem uvádzať. Preto sme sa spolu s pánom kolegom Kužmom, a treba povedať, že na základe podnetov, myslím, že bude kolega Kužma súhlasiť, hlavne od starostov z obcí, kde sú osady, kde je tento problém, a práve títo starostovia majú problém pri riešení týchto priestupkov, navrhli sme tento model, aby presne stanovené číslo, koľko hodín žiak vynechá pri vyučovaní, bolo trestným činom v zmysle § 211 ohrozovanie mravnej výchovy mládeže. Na záver treba povedať, že momentálne aktuálne ustanovenie, ktoré je, je absolútne gumové a prakticky neúčinné. Presne ako kolega Kužma povedal, každý okresný policajný riaditeľ, každý krajský riaditeľ, proste si vysvetľujú ustanovenie písmena a) § 211 po svojom. Dokonca existujú nejaké pokyny, ako sme zistili, že koľko vymeškaných hodín je teda ohrozovaním mravnej výchovy mládeže. Preto sme po všeobecnej, a to chcem zdôrazniť, po všeobecnej diskusii hlavne so starostami sa zhodli, aj keď treba povedať, že som mal aj trošku iný pohľad na to, ale sme sa nakoniec dohodli na tomto kompromisnom návrhu – na počte 120 neospravedlnených vynechaných vyučovacích hodín, ktoré by mali zakladať podstatu trestného činu ohrozovania mravnej výchovy mládeže. Ako som povedal, tento návrh by sme boli neradi, keby sa chápal opozične alebo koalične, pretože ide o riešenie problému, ako vrátiť deti z osád do škôl, pretože vtedy máme aspoň potenciálnu šancu, ako zlepšiť v budúcnosti ich postavenie, ako zlepšiť ich možnosti budúceho uplatnenia. Ďakujem vám pekne a žiadam vás o podporu tejto krátkej novely.
Sulík, Richard, predseda NR SR (2010-09-07):
Pekné popoludnie, dámy a páni, vážené panie poslankyne, vážení poslanci, dovoľte, aby som vás privítal, otváram rokovanie 5. schôdze Národnej rady. Chcem vás požiadať, aby sme sa pred začiatkom rokovania prezentovali a zistili, či sme uznášaniaschopní. Hlasujte, prosím, teraz. Štart, takto. No veď, ale dal som štart. Dobre. Tak... (Krátka pauza. Technický problém.) Dobre, takže technické zariadenie sa zdá, že má nejaký drobný problém, tentokrát to nie je v mojej kartičke. A dáme krátku prestávku, dokým bude tento technický problém odstránený. (Krátka technická prestávka.) Takže môžeme začať, problém sa zdá byť odstránený. Chcem vás požiadať, aby sme sa pred začatím rokovania prezentovali a zistili, či sme uznášaniaschopní. Prezentujte sa, prosím, teraz. (Prezentácia.) Tak evidentne je tu prítomných viacej poslancov ako 59. Poprosím, aby ste vytiahli vaše karty, nanovo ich zasunuli. Tak poprosím vás opätovne, aby ste sa prezentovali. (Prezentácia.) Zlepšujeme sa. Dobre, takže dáme teraz prestávku do 13.30 hod. Poprosím vás, aby ste boli presní. (Prestávka.) (Po prestávke.)
Blanár, Juraj, podpredseda NR SR (2023-05-03):
Pán poslanec Kyselica, prihláste sa, prosím, ak chcete faktickú, reagovať. Tak nech sa páči, môžete reagovať.
Glváč, Martin, podpredseda NR SR (2017-05-11):
(Zaznievanie gongu.) Tentokrát to nie je na vás, ale snažím sa nejak privolať pána ministra. Vážené panie poslankyne, vážení páni poslanci, otváram tretí rokovací deň 17. schôdze Národnej rady Slovenskej republiky. Na dnešnom rokovacom dni s ospravedlnenie požiadali poslanci Marian Kotleba, Igor Matovič, Jana Vaľová, Oto Žarnay. O ospravedlnenie neúčasti na dnešnom odpoludňajšom rokovaní požiadal poslanec Martin Klus. O ospravedlnenie z neúčasti na rokovacích dňoch 17. schôdze z dôvodu práceneschopnosti požiadal poslanec Emil Ďurovčík a na zahraničnej pracovnej ceste je poslanec Elemér Jakab. Podľa odhlasovanej zmeny programu pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností v znení neskorších predpisov. Vládny návrh má tlač 552. Prosím ministra dopravy a výstavby Slovenskej republiky Árpáda Érseka, aby návrh vlády odôvodnil. Nech sa páči, pán minister. [Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov , tlač 552.]
Krištúfková, Petra, poslankyňa NR SR (2019-04-03):
Ďakujem za slovo. V rozprave vystúpila jedna poslankyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zmajkovičová, Renáta, podpredsedníčka NR SR (2014-09-16):
Dve minúty.
Paška, Pavol, predseda NR SR (2012-08-10):
Hlasujeme o bode 7. (Hlasovanie.) 128 prítomných, 46 za, 80 proti, 2 sa zdržali. Bod 7 sme neschválili.
Hrnčiar, Andrej, podpredseda NR SR (2017-03-29):
Áno, ale vy ste žiadny procedurálny návrh nepredniesli.
Richter, Ján, minister práce, sociálnych vecí a rodiny SR (2015-03-10):
Ďakujem pekne za slovo. Vážený pán podpredseda Národnej rady, vážené pani poslankyne, páni poslanci, vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov predkladám na základe Plánu legislatívnych úloh vlády Slovenskej republiky na tento kalendárny rok. Návrhom zákona sa reaguje na pripomienku Európskej komisie k transpozícii smernice 2006/123/ES o službách na vnútornom trhu. Európska komisia namietala, že ustanovenie zákona o bezpečnosti a ochrane zdravia pri práci, podľa ktorého oprávnenie na výchovu a vzdelávanie bezpečnostných technikov môže získať iba právnická osoba, to znamená, že nie fyzická osoba, nie je v súlade s požiadavkou nediskriminácie uvedenej v čl. 15 ods. 3 tejto smernice. V nadväznosti na pripomienku Európskej komisie sa návrhom zákona pripomienky na získanie oprávnenia na výchovu a vzdelávanie bezpečnostnej pripomienky upravujú tak, aby toto oprávnenie mohla získať aj príslušná fyzická osoba. Predmetom návrhu zákona je tiež úprava, ustanovenie týkajúce sa výchovy a vzdelávania v oblasti ochrany práce s ohľadom na poznatky aplikačnej praxe. Predovšetkým sa navrhuje rozšíriť okruh fyzických osôb odborne spôsobilých zabezpečiť výchovu a vzdelávanie v príslušných vzdelávacích činnostiach. Ďakujem, skončil som, pán podpredseda.
Kollár, Boris, predseda NR SR (2021-09-29):
Milí kolegovia, chcem vás požiadať, než začneme, keby ste boli takí láskaví, ostatným každý jeden, aby sme si dali rúško. Ďakujem. Vážené pani poslankyne, vážení páni poslanci, otváram rokovanie 44. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) Zisťujem, že je 101 prítomných poslancov, a teda Národná rada je uznášaniaschopná. Na 44. schôdzi budú overovateľmi poslankyne Lucia Drábiková a Magdaléna Sulanová. O ospravedlnenie svojej neúčasti požiadal pán poslanec Ján Ferenčák a Vladimír Zajačik. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 694, návrh na prijatie uznesenia Národnej rady Slovenskej republiky vo veci posilnenia cenovej stability potravín. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky vo veci posilnenia cenovej stability potravín , tlač 694.) Podaný návrh bol podľa § 17 ods. 3 zákona o rokovacom poriadku rozhodnutím č. 717 pridelený na prerokovanie výboru pre pôdohospodárstvo a životné prostredie. Taktiež bol zaslaný vláde na zaujatie stanoviska. Teraz dávam hlasovať o návrhu programu 44. schôdze Národnej rady . Prosím, prezentujme sa a hlasujeme. (Hlasovanie.) Prítomných 104 poslancov, za 43, proti 16, zdržalo sa 45. Konštatujem, že sme program 44. schôdze Národnej rady neschválili. Nakoľko potrebujeme technickú prestávku 30 minút na 
45. schôdzu, preto uvedenú schôdzu vyhlasujem za skončenú. A teraz potrebujeme 30-minútovú prestávku na prestavenie systému. (Rokovanie 44. schôdze NR SR sa skončilo o 8.07 hodine.) (Po skončení 44. schôdze NR SR a po prestávke sa začalo rokovanie 45. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 2
Bugár, Béla, podpredseda NR SR (2018-10-24):
Pán poslanec, rokovací poriadok by ste mali ovládať a dokonca aj vládny. Ak nemá pán minister poverenie od vlády, tak viete, čo môže stiahnuť. To, čo pani poslankyňa na bilborde. (Smiech v sále.) Pani poslankyňa... (Smiech a ruch v sále.) Páni... Páni poslanci! Pani poslan... (Smiech a ruch v sále, zaznievanie gongu.) Preruším rokovanie! Pani poslankyňa Remišová.
Dostál, Ondrej, poslanec NR SR (2017-10-13):
Ďakujem kolegom za faktické poznámky. Ten, myslím, že nie sme v spore, veď ten návrh je z mojej strany považovaný za dobrý a ja som ho aj podporil. Len som si teda chcel vyjasniť niektoré veci, ktoré som zachytil či už v samotnom návrhu alebo teda vo vystúpení pána poslanca Hegera. A aj to, že je to zlepšený servis pre poslancov, nevnímam ako niečo zlé. Je to, samozrejme, že pozitívne, že poslanci majú informácie, môžu si sami odkontrolovať, ako oni hlasovali, ako kto vystúpil ku ktorej veci a môžu sa teda lepšie a serióznejšie pripravovať na rokovanie parlamentu. Myslím teraz tú časť poslancov, ktorá sa pripravuje na rokovanie parlamentu aj inak, akože sa potom počas hlasovania pozrie na určeného poslanca, ako im ukáže prstom. Ale chcú mať aj sami prehľad o tom a vytvárajú si názor o veciach, o ktorých rokujú, diskutujú a potom hlasujú. A potom sa to premieta do zákonov. Som teda zvedavý na tú odpoveď ohľadom tých desať rokov. A toto je, toto je vec, ktorá má širší význam, lebo sa netýka iba zverejňovania záznamov z rokovaní, z rokovaní Národnej rady, ale má význam aj širšie pre uchovávanie všetkých informácií, ktoré orgány, štátne orgány, orgány samosprávy a ďalšie inštitúcie, ktoré zverejňujú informácie, zverejňujú na internete. A teda ten trend by mal byť nielen, že to budeme predlžovať, že vždy, keď sa bude blížiť tá lehota, ako keď to už má byť stiahnuté, že to predĺžime o ďalších päť rokov, ale že to bude natrvalo, lebo mimochodom, čo sa týka zmlúv, tak už nám tá lehota ušla.
Szalay, Tomáš, poslanec NR SR (2024-01-23):
Ďakujem veľmi pekne, pán predsedajúci, za slovo. Ďakujem Františkovi Majerskému za jeho príspevok do rozpravy, kde priamo vyzval pána ministra Borisa Suska, aby sa vyjadril, ako ľudsky sa vyjadril k tomuto celému balastu, ktorý vznáša svojím vlastným pričinením, pretože ako som povedal, nikto mu nedržal pri hlave pištoľ, aby prišiel s týmto materiálom do parlamentu a aby ho tu obhajoval. Ale keďže už tu pána ministra Suska nemáme, máme tu pána ministra Druckera, ktorý to na vláde takisto musel schvaľovať, tak takisto sa môže k tomu v rozprave vyjadriť, kedykoľvek sa pán minister môže prihlásiť a môže niečo k tomuto materiálu povedať, pretože ani jemu nikto nedržal pištoľ pri hlave, keď sa tento materiál schvaľoval a zrejme prešiel konsenzuálne vládou, čiže prešiel aj s jeho súhlasom. A v tejto, v tejto téme teda pánovi Majerskému veľmi fandím, aby sa dostal k tej, dopracoval k tej odpovedi, snažím sa s touto faktickou poznámkou k tomu takisto prispieť a vyzvať prípadne niekoho z vládnej koalície, aby sa k tomu vyjadril. Ľudia sú slobodní. Kvôli tomu sme v novembri ´89 stáli na námestiach, aby sme nemuseli robiť a rozprávať veci, s ktorými nesúhlasíme, lebo to bola totalita, to bol komunistický režim, ktorý nás nútil k tejto, k doublethinku, k tomu dvojitému mysleniu ako z Orwellovho románu 1984. Ale máme demokraciu a naozaj sme slobodní. Čiže ak pána Borisa Suska, Tomáša Druckera alebo ďalších ministrov nikto nedrží za gule, tak sú slobodní povedať, že s tým nesúhlasia, lebo ja si pána Druckera vážim a verím, že s tým nesúhlasí, len prečo sa neozve. Ďakujem pekne.
Kvorka, Ján, poslanec NR SR (2018-01-31):
Ďakujem pekne za slovo, pán predsedajúci. Vážené pani poslankyne, páni poslanci, vážená pani ministerka, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 12. marca 2018 a gestorský výbor do 13. marca 2018. Pán predsedajúci, prosím, otvorte všeobecnú rozpravu.
Jurinová, Erika, podpredsedníčka NR SR (2012-06-26):
Ďakujem. Nech sa páči, pán František Šebej.
Glváč, Martin, podpredseda NR SR (2017-11-29):
Ďakujem. S faktickou poznámkou jeden poslanec, ukončujem možnosť prihlásiť sa. Nech sa páči, pán poslanec Mizík.
Grendel, Gábor, podpredseda NR SR (2021-05-11):
Pán poslanec Susko.
J. Vaľová, poslankyňa: (2008-05-14):
Ja by som pánovi Froncovi povedala, že ja som to nenásobila a neprenásobovala, len som chcela povedať, že nedá sa porovnávať neporovnateľné, pretože krajiny majú úplne iné príjmy. A takisto by som tým reagovala aj na pána poslanca Brocku. Viete, aj to Španielsko má 20 týždňov materskú dovolenku, že sme kdesi inde, len som chcela porovnať tie cifry a priemerné platy. Čo sa týka pána Kahanca, chcela by som povedať, že určite nechceme spoločnosť bez detí, pretože sme zaviedli aj príspevok na prvé dieťa 25 000 a mnoho ďalších opatrení. A táto vláda na rozdiel od bývalej vlády použila veľa sociálnych aktivít na to, aby v tejto spoločnosti bolo detí viac. Ja som len chcela povedať, že sú nezosúladené určité veci v tomto zákone, ktoré sú zmätočné. A sú tu zmätočné odkazy na iné paragrafy. Čiže treba si sadnúť a treba tieto veci prepracovať. A myslím si, že práve zákonom č. 600/2003 Z. z. vláda KDH sa snažila urobiť spoločnosť bez detí, a to práve tým, že dala jasne najavo, že valorizovať prídavok na dieťa vláda nemusí na báze inflácií. Tak sa treba nad tým zamyslieť, čo bývalá vláda urobila, a nie rozprávať o tom, či táto vláda chce, aby tu neboli deti. Myslím si, že táto vláda a vôbec táto koalícia sa snaží všetkými svojimi aktívnymi opatreniami, aby prírastok detí bol v tejto spoločnosti. A jednoducho robíme pre to všetky opatrenia. Ale som za to, že ak niečo navrhujeme, musí to byť paragrafovo zosúladené. Ďakujem veľmi pekne.
Bugár, Béla, podpredseda NR SR (2017-04-07):
Ďalej v rozprave vystúpi pani poslankyňa Vaľová, ktorá tu nie je, stráca poradie. Pani poslankyňa Shahzad, nech sa páči, máte slovo. (Príprava rečníckeho pultu na vystúpenie poslankyne.)
Bugár, Béla, podpredseda NR SR (2018-02-13):
Pán poslanec Poliačik, nech sa páči, môžte reagovať.
Žiga, Peter, podpredseda NR SR (2024-04-16):
Pani poslankyňa Remišová.
Figeľ, Ján, podpredseda NR SR (2015-12-02):
Ďakujem pekne za vystúpenie. Ďalším v poradí je Martin Poliačik. Nie je v sále, takže stráca poradie. Vystúpi teraz pán Mikuláš Huba. Pán kolega, nech sa páči, máte slovo.
Grendel, Gábor, podpredseda NR SR (2020-12-04):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť ústne do rozpravy. Nie. Vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz by sme mali pokračovať v prerušenej rozprave v druhom čítaní o vládnom návrhu zákona o štátnom rozpočte na rok 2021 (tlač 307). Prosím pána podpredsedu vlády a ministra financií Eduarda Hegera, aby zaujal miesto určené pre navrhovateľov, a spoločného spravodajcu pána poslanca Mariána Viskupiča, aby zaujal miesto určené pre spravodajcov. (Predsedajúci mal krátky hovor na služobnom telefóne.) Mám informáciu, že pán minister by tu mal byť každú chvíľu. Stala sa však taká vec, že je mimoriadne rokovanie vlády, podľa správnosti mal byť teraz na programe bod pána ministra zdravotníctva, ktorý sa však ospravedlnil z dnešného rokovania s ohľadom na rokovanie vlády, takže jeho bod prepadá na koniec schôdze. Vyhlasujem prestávku do 11.50, potom budeme pokračovať s tým, že dnes nie je obedná prestávka, takže pôjdeme potom až do štrnástej. (Prestávka.)
Figeľ, Ján, podpredseda NR SR (2015-11-20):
Na vystúpenie pána Petráka jedna faktická, nech sa páči, Jozef Mihál.
Vlčan, Samuel, dočasne poverený minister pôdohospodárstva a rozvoja vidieka SR (2023-03-30):
Ďakujem za slovo, pán predsedajúci. Vážené panie poslankyne, páni poslanci, dovolím si prečítať odpoveď pána ministra. Vážený pán poslanec, dňa 24. mája 2017 bola uznesením vlády Slovenskej republiky č. 250/2017 k návrhu na zrušenie niektorých úloh vyplývajúcich z uznesenia vlády Slovenskej republiky predmetná úloha C.2 uznesenia vlády Slovenskej republiky č. 804 z 26. septembra 2007 realizovať výstavbu rýchlostnej cesty, rýchlostnej cestnej komunikácie R2 v úseku Zvolen – Košice-Šaca zrušená. Pre vašu informáciu však predsa uvádzam, že príprava rýchlostnej cesty R2 medzi mestami Zvolen – Košice je rozdelená na viaceré úseky, ktoré sa v rôznom... ktoré sa nachádzajú v rôznom štádiu prípravy a realizácie. V súčasnosti je vo výstavbe úsek rýchlostnej cesty R2 Kriváň – Mýtna a taktiež obchvat mesta Košice, úsek R2 Šaca – Košice-Oľšany, druhá časť úseku, úsek R2 Mýtna – Lovinobaňa – Tomášovce bol odovzdaný do prevádzky koncom minulého roka. Úsek R2 Zvolen-Východ – Pstruša – Kriváň, obchvaty Oždian, Figy a Tornale sú v prevádzke už viac rokov. Národná diaľničná spoločnosť, a. s., zabezpečila prípravu projektovej dokumentácie pre stavebné povolenie pre úseky R2 Zacharovce – Bátka, R2 Bátka – Figa, R2 Rožňava – Jablonov nad Turňou a dokumentácie pre územné rozhodnutie na úseku R2 Jablonov nad Turňou – Včeláre a R2 Moldava – Košice-Šaca. Úseky R2 Lovinobaňa – Ožďany a R2 Ožďany – Zacharovce majú vydané právoplatné územné rozhodnutie. Jednotlivé pripravované úseky rýchlostnej cesty R2 boli uvedené v materiáli Návrh priorít vo výstavbe cestnej infraštruktúry, ktorý bol schválený uznesením vlády Slovenskej republiky č. 567/2020 dňa 16. 9. 2020. Tieto úseky R2 však vzhľadom na ich umiestnenie v prioritách neboli zaradené do harmonogramu prípravy a výstavby projektov cestnej infraštruktúry, ktorý bol vzatý na vedomie vládou Slovenskej republiky na rokovaní dňa 12. mája 2021. Aktualizácia harmonogramu prípravy a výstavby projektov cestnej infraštruktúry bola schválená uznesením vlády Slovenskej republiky č. 117/2022 dňa 23. februára 2022. Ministerstvo dopravy v súčasnosti zabezpečuje aktualizáciu harmonogramu. Skutočný termín začiatku realizácie jednotlivých úsekov rýchlostnej cesty R2 bude stanovený na základe postupu prípravy projektovej dokumentácie majetkoprávneho vysporiadania a vydania potrebných právoplatných rozhodnutí a povolení, potvrdení a ekonomickej efektívnosti, investície a taktiež po zohľadnení možnosti zabezpečenia finančných prostriedkov potrebných na prípravu a realizáciu. Ďakujem, skončil som.
Gaborčáková, Soňa, poslankyňa NR SR (2019-09-24):
Ďakujem za slovo. Ďakujem, pán kolega, za informácie o dôsledkoch potratu žien. Ja mám na teba pár otázok. Navrhujete teda finančnú pomoc, ale aj opatrenia v rámci sociálnoprávnej ochrany, a preto sa chcem opýtať, či ste to diskutovali o vašom návrhu s nejakou inou koaličnou stranou, resp. či ste diskutovali s ministerstvom práce práve vo vzťahu k sociálnoprávnej ochrane, pretože právne voľné deti nemusia byť aj z titulu, že adoptovať si nemôžete len jedno dieťa, ktoré sa momentálne narodí alebo napríklad je to súrodenecká dvojica, trojica a podobne. Čiže neviem, akým spôsobom by teda toto sa riešilo. Taktiež sa chcem opýtať, rozumiem tomu dobre, že ženy, ktoré nepracovali, nedostanú príspevok vo výške rodičáku už počas tehotenstva? Pretože tento príspevok ako keby bol viazaný len na poistenie. A tiež sa chcem opýtať, lebo ten istý prípad vznikne aj počas nemocenského a nemocenské sa nepriznáva žene, ktorá nie je pracujúca. Čiže ako by ste riešili ženy, ktoré teda nepracovali alebo teda nemajú odrobených tých 270 dní povinného poistenia? Ďakujem.
Paška, Pavol, predseda NR SR (2014-11-08):
Vyhlasujem rozpravu za skončenú. Pán navrhovateľ, pán poslanec Matovič, nech sa páči.
Glváč, Martin, podpredseda NR SR (2016-06-07):
S faktickými poznámkami sa prihlásili piati páni poslanci. Ukončujem možnosť prihlásiť sa s faktickými, posledný pán poslanec Blanár. Nech sa páči, pán poslanec Simon.
P. Hrušovský, podpredseda NR SR: (2001-12-13):
(Hlasovanie.) Prítomných je 91 poslancov, za 86, zdržali sa 3, nehlasovali 2. Návrh sme schválili. Pristúpime k tretiemu čítaniu o návrhu zákona o osvedčovaní listín. Otváram rozpravu, páni poslanci. Pýtam sa vás, či sa chcete prihlásiť do rozpravy ústne. Nie je to tak. Vyhlasujem rozpravu o tomto bode programu za skončenú. Pristúpime k hlasovaniu o návrhu zákona, ktorým sa mení a dopĺňa zákon o osvedčovaní listín a podpisov na listinách okresnými úradmi a obcami ako o celku s odporúčaním, pán spoločný spravodajca, gestorského výboru vládny návrh zákona schváliť. Prezentujme sa a hlasujme. Prosím pánov poslancov, aby neodchádzali z rokovacej sály, budeme hlasovať ešte o ďalšom prerokovanom návrhu zákona. Pán poslanec Fedoročko, pán poslanec Galbavý, zadržte pána poslanca Fedoročka. (Smiech v sále.) (Hlasovanie.) Prítomných je 92 poslancov, za 86, zdržali sa 4, nehlasovali 2. Konštatujem, že návrh zákona sme schválili. Teraz poprosím pána poslanca Sopka, ktorého poveril gestorský výbor, aby bol spoločným spravodajcom k vládnemu návrhu zákona o integrovanom záchrannom systéme , ktorý prerokúvame ako tlač 1273, aby uvádzal návrhy na jednotlivé hlasovania. Návrh zákona prerokúvame v prvom čítaní. Pán poslanec Sopko.
Stuška, Michal, poslanec NR SR (2024-09-13):
Ďakujem pekne, vážený pán predsedajúci, vážené panie poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Rudolfa Huliaka, Dagmar Kramplovej, Andreja Danka a Adama Lučanského na vydanie zákona, ktorým sa mení zákon č. 238/1998 Z. z. o príspevku na pohreb v znení neskorších predpisov, ako bolo spomínané, pod tlačou 346a. Národná rada Slovenskej republiky uznesením č. 335 z 13. júna 2024 pridelila predmetný návrh zákona na prerokovanie ústavnoprávnemu výboru, Výboru Národnej rady Slovenskej republiky pre financie a rozpočet a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili návrh Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod č. III tejto spoločnej správy vyplývajú tri pozmeňujúce návrhy. Gestorský výbor odporúča hlasovať o bodoch 1 až 3 v IV. časti tejto spoločnej správy spoločne so stanoviskom gestorského výboru schváliť. Gestorský výbor odporúča návrh zákona v znení schválených pozmeňujúcich návrhov schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 58 z 10. septembra 2024. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku o rokovaniach výborov a predkladal návrhy v zmysle príslušných ustanovení zákona o rokovacom poriadku Národnej rady Slovenskej republiky. Zároveň určil poslancov Alenu Novákovú a Janu Vaľovú za náhradníkov spravodajcu. Pán predsedajúci, otvorte, prosím, rozpravu.
Glváč, Martin, podpredseda NR SR (2019-10-24):
Predrečník bol pán poslanec Marček a bavíme sa o vládnom návrhu zákona, inak vám odoberiem slovo.
M. Hort, podpredseda NR SR: (2009-02-10):
Ani pri tomto návrhu na skrátené konanie som nedostal žiadnu prihlášku formou písomnou, a preto sa pýtam, kto sa do rozpravy hlási teraz ústne. Konštatujem, že sa hlási pán poslanec Stanislav Janiš ako jediný. Uzatváram možnosť prihlásiť sa do rozpravy a slovo má pán poslanec Stanislav Janiš. Nech sa páči.
Hrnčiar, Andrej, podpredseda NR SR (2017-04-04):
Zapnite ešte, poprosím, pani poslankyňu.
M. Číž, podpredseda NR SR: (2008-10-29):
Podľa schváleného programu vrátane zmien pristúpime k druhému čítaní o vládnom návrhu zákona, ktorým sa menia a dopĺňajú niektoré zákony v oblasti obrany v súvislosti so zavedení meny euro v Slovenskej republike . Tento vládny návrh ste dostali pred prvým čítaním ako tlač 734 a spoločnú správu výborov máte pod číslom 734a. Vládny návrh zákona odôvodní v druhom čítaní pán minister Jaroslav Baška. Má slovo.
P. Paška, predseda NR SR: (2008-12-03):
(Hlasovanie) 142 prítomných, 102 za, 39 sa zdržalo, 1 nehlasoval. Vaše návrhy sme schválili.
Kyselica, Lukáš, poslanec NR SR (2023-02-07):
Ďakujem veľmi pekne. No tak čakáme... (Prerušenie vystúpenia predsedajúcim.)
Hlinka, Jozef, poslanec NR SR (2021-02-03):
Ďakujem za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Susko, Boris, minister spravodlivosti SR (2024-02-08):
Ďakujem pekne za slovo. Vážená pani poslankyňa, doposiaľ Slovenská republika obstarala 1 650 setov na monitorovanie osôb. Nejde však o počet, ktorý je okamžite využiteľný v jednotlivých konaniach, pretože približne jedna tretina z tohto počtu sa nachádza na pravidelnej priebežnej údržbe alebo logistike. Po každom použití a skončení kontroly prebieha profilaxia zariadení a potrebný servis. V prípade poškodenia zo strany kontrolovaných osôb dochádza k vymáhaniu spôsobenej škody zo strany ministerstva spravodlivosti. Batérie v samotných náramkoch sú vymieňané výrobcom v určených intervaloch, pričom zariadenia sú preto udržiavané v riadnom technickom stave. Životnosť zariadení je v zásade neobmedzená, možnosť ich využitia je limitovaná skôr technologickým vývojom v oblasti obslužných softvérov a vonkajšími faktormi, ako sú služby tretích strán, napríklad mobilní operátori alebo dodávatelia iných technológií. Pokiaľ ide o vašu otázku z hľadiska ukladania trestu domáceho násilia do budúcnosti, na základe dostupných dát aktuálne nie je možné presnejšie vyčísliť alebo určiť percentuálny podiel uložených trestov domáceho väzenie v budúcnosti. Tento stav je determinovaný mnohými faktormi trestného systému a konania, najmä okolnosťami jednotlivých prípadov a s tým spojeným posúdením práve zo strany konajúcich súdov, ktoré budú v budúcnosti môcť takýto trest domáceho väzenia uložiť. Ďakujem pekne.
Blanár, Juraj, podpredseda NR SR (2022-04-28):
Ďalší s faktickou poznámkou pán poslanec Kamenický na vystúpenie poslanca Kéryho.
Bugár, Béla, podpredseda NR SR (2018-06-14):
Pán poslanec Blanár, nech sa páči.
P. Hrušovský, predseda NR SR: (2005-10-27):
(Hlasovanie.) 126 prítomných, 80 za, 4 proti, 41 sa zdržalo, 1 nehlasoval. Návrh sme schválili. Otváram rozpravu. Do rozpravy sa nehlási žiaden z prítomných pánov poslancov, preto ju vyhlasujem za skončenú. Pristúpime k hlasovaniu o návrhu zákona, ktorým sa mení a dopĺňa Colný zákon, so schválenými pozmeňujúcimi návrhmi s odporúčaním gestorského výboru...
Hrnčiar, Andrej, podpredseda NR SR (2016-09-07):
Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky s Tretím protokolom k Všeobecnej dohode o výsadách a imunitách Rady Európy . Návrh vlády má tlač 152. Spoločná správa výborov má tlač 152a. Dávam slovo podpredsedníčke vlády a ministerke spravodlivosti Lucii Žitňanskej, aby v zastúpení ministra zahraničných vecí a európskych záležitostí návrh vlády odôvodnila.
Kazda, Radovan, poslanec NR SR (2022-03-23):
Pán poslanec Valášek, trochu som teraz taký za, úplne zaskočený, neviem, ako mám reagovať k tomu prirovnaniu s takmer mňa až ku fašistom za to, že som povedal, že nevznikne nejaká katastrofa. Samozrejme, myslel som na verejné výdavky. Hej? Na verejné výdavky. Akože naozaj toto prirovnanie, musím sa výrazne ohradiť a musím ho veľmi dlho predychávať, pretože príde mi absolútne, absolútne nekorektné. Samozrejme to, čo som aj povedal, 21 z 28 krajín, myslím, tam spomínate, že už väčšina to má zavedené. Jasné, hovorme o tom, pokiaľ je to naozaj povinnosť, samozrejme, určite to zaveďme. Ja sa zastávam toho, aby sme boli naozaj, aby sme nerobili nejaký gold playting, ale aby sme sa držali naozaj na tých najnižších možných sadzbách, ktoré sú. A podľa mňa, akože môžete ma prirovnávať k fašistom, k hocikomu, ale ako sorry. Takže to je to, o čom som hovoril. Proste máme na to iný ideový pohľad, ale akože prirovnávať to k fašizmu, to určite rozhodne musím nesúhlasiť. Pani poslankyňa Marcinková ešte. No jasné, však samozrejme, tá štúdia, ja som aj predpokladal, že nejaké štúdie sú. Však pochopiteľne, keď to dieťa, keď ten otec je s tým dieťaťom prvé dni a nakoniec aj pomáha nejaké vybavovačky robiť, pochopiteľne, že to ešte zvyšuje, tú vzájomnú väzbu a zrejme to má infinitezimálne vplyv na povedzme že nižšiu rozvodovosť. Samozrejme. To vôbec nepopieram, absolútne to nepopieram. Hovorím iba o tom, že máme posudzovať, o akú mieru, akou mierou to zlepšuje ten vzťah, takáto, takéto uvalenie tej povinnosti. A ja si myslím, že to uvalenie tejto povinnosti pre zamestnávateľa v porovnaní s tými benefitmi naozaj nesedí a nemali by sme ísť do tak, takto prísne do toho.
Figeľ, Ján, podpredseda NR SR (2013-04-16):
Ďakujem pekne za nielen poznámky, ale aj za pozornosť, pretože tento dialóg má aj svoje ratio, aj svoj cieľ, a ja som presvedčený, že Slovensko potrebuje návrat na cestu, ktorá naozaj kombinuje konsolidáciu, striedme hospodárenie, nie zadlžovanie, nie tešiť sa, že sa nám darí lacno požičiavať peniaze, ale, naopak, vychádzať z dlhov tým, že budeme viac ešte pracovať. Ale dnes je to naopak. Dnes je to opačným smerom, a preto to kritizujeme. Stimuly ako doplnok, nie ako hlavná správa, ako najdôležitejšie opatrenie, lebo všetko ostatné nefunguje, resp. naopak, berie ľuďom prácu. Veď to skóre 3 : 1, alebo si dajte 2 : 1, keď sa vám to zdá veľa, je negatívne, negatívne práve v slabých regiónoch. A ide o konkrétne ľudské osudy. To nejde o štatistiky, preto to opakujem. Lebo prípad, alebo prípad Vranova rád pripomínam, áno, rozhodnutie o etablovaní parku bolo urobené za vašej prvej vlády. Samozrejme, je treba nielen niečo etablovať, ale aj naplniť. Ale za akých podmienok, za akých súvislostí, za akú cenu? To je súčasť tej celkovej koncepcie a dnes to nie je dobrá koncepcia. My sme dôchodcom zaviedli napríklad doplatky za lieky, nielen dôchodcom, ale aj ZŤP osobám, a to preto, lebo tie tri groše sú o tom. A, pán Bláha, ja som rád, že Slovensko je zastúpené na rozlúčke s Margaret Thatcherovou. Nemusíte vo všetkom s ňou súhlasiť, alebo s nami, to ani nečakám, to by bolo zlé. Adenauera mám v hlbokej úcte, pán kolega, ale tie slová, ktoré ste tu vyriekli, sú nízke. Margaret Thatcherová sa zaslúžila o pád komunizmu v Európe, za to, že aj vy ste slobodný. Ďakujem pekne. (Potlesk.)
Szőllős, Ján poslanec NR SR (2023-05-18):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Gašpar, Tibor, podpredseda NR SR (2024-10-02):
Ďalšou v poradí v rozprave je pani poslankyňa Turčanová, ktorá mi ale oznámila, že tu nebude prítomná, takže stráca poradie. A nasleduje pán poslanec Stachura. Dávam mu slovo. Nech sa páči.
Pročko, Jozef, poslanec NR SR (2020-10-13):
Poslanec Fico, budem na teba skorej reagovať esemeskou, ktorú som dostal od Martina. Matovič dostal rozkradnutú krajinu plnú sklamania a neistoty. (Reakcie z pléna.) Dostal ju v čase pandémie, celá Európa prijíma opatrenia, len Slovensko chce Matoviča vešať za tie isté opatrenia, ktoré sa všade vo svete realizujú. Veľa času trávim v Nemecku a v Anglicku. Tam opatrenia najskôr vláda nezaviedla, ale teraz to berú ako chybný krok. Češi dnes zaviedli oveľa prísnejšie opatrenia ako Slovensko a to isté robí celá Európa. Matovič ako premiér ukazuje, že je aj možnosť vládnutia bez rozkrádania. Jožo, žijeme od vojny najťažšie časy. (Reakcie z pléna.) Držím, držím vám palce (zaznievanie gongu) a hlavne zachovajte pokoj a choďte cestou, akou ste sa vybrali. Je oveľa viac ľudí, ktorí vidia, čo robíte, ako ľudia, ktorí slepo veria ľuďom ako Pellegrini či Fico. Ale aj to sú ľudia ako... Tak majte k nim, prosím vás, porozumenie. Boja sa, lebo im zlodeji, ktorí sa chcú vrátiť kradnúť, vštepujú do hláv nenávisť. Prosím, nesklamte ma, lebo ak sa vráti SMER a HLAS k tomu vládnutiu, tak naozaj už na Slovensku môžeme zhasnúť. Ja si neviem predstaviť, že by teraz premiérom boli Fico alebo Pellegrini. Chcem povedať jednu veľmi dôležitú vec. Chválapánubohu, celý čas ste tu rozprávali, pán poslanec Fico, rozprával si o tom, aké to tu je právne zlé, ako robíme právne lapsusy. Chválapánubohu, tam sedí konečne ministerka, ktorá tu chce zaviesť právny štát. Chválabohu, po tom, v akom zlom marazme sa nachádza súdnictvo, prokuratúra a polícia, chceme riešiť veci naozaj legálne. Ale ako si to riešil ty, Robo Fico? Takýto problém? No prikázal si generálnemu prokurátorovi, prikázal si sudcom, prikázal si policajtom a povedal si: Takto to spravíte! A takto si ty tu viedol, Fico, právny štát. Toto je konečne zmena a ja som veľmi rád, veľmi som rád, že Slováci pochopili, o čom si bol. Ďakujem veľmi pekne.
Grendel, Gábor, poslanec NR SR (2019-09-10):
Ďakujem, pán predsedajúci. Dajte, prosím, hlasovať o tom, že Národná rada Slovenskej republiky berie na vedomie Správu o činnosti SIS za rok 2018.
Hlina, Alojz, poslanec NR SR (2014-06-04):
Čo platí, platí to, že v parlamente v Slovenskej republike bol predložený pozmeňujúci návrh s pätnástimi podpismi, presne podľa litery, 15 ľudí sa stotožnilo s tým, že v slovenskej ústave má byť nasledovná textácia: „Registrované partnerstvo ako zväzok medzi plnoletými osobami ustanoví zákon." Ak by sa to náhodou, čisto teoreticky podarilo, tak podľa mňa sme jediná krajina na svete, možno okrem tej Kene, ktorú som spomínal s tým mnohoženstvom, ktorá by niečo takéto v ústave mala. Prosím vás, pán kolega, ak máte nejakú inú relevantnú krajinu našej nejakej proveniencie, hej, nášho typu kultúry, tak mi povedzte, ktorá má ešte toto v ústave. Už nehovorím o tom, že v odôvodnení tohto poslednú vetu máte, že okrem podmienky plnoletosti sa v ústavnom texte nenavrhuje bližšia konkretizácia tohto zväzku. (Reakcia z pléna.) Ale však to je v poriadku, ale však sám ste to povedali. Vy ste vytvorili priestor a definovať to má zákon. Čiže my by sme teoreticky prijatím vášho pozmeňujúceho návrhu vytvorili priestor už ani nie na polygamné, ale na úplne malebné formy spolužitia (päť mužov a jedna žena ja neviem, tri ženy a dvaja muži). Tu už v zásade fantázii sa medze nekladú, hej. Pán kolega, o tom to je celé. Vy ste chceli dostať do ústavy znenie, ktoré žiadna iná ústava normálneho štátu neobsahuje. A dokonca ste na to našli 15 podpisov. A to možno zľudovie, možno nezľudovie ako Poliačikov polygamný pozmeňujúci návrh v ústave, lebo naozaj taký návrh proste predložený bol. To sú fakty, tu to odznelo, to je v zápise, je to tak. A, chvalabohu, ani o tom nebudeme relevantne rozprávať, ale bolo to tu predložené, na to som upozorňoval.
Bugár, Béla, podpredseda NR SR (2019-09-12):
Ďakujem veľmi pekne. Teraz prosím pána poslanca Zelníka, predsedu výboru pre zdravotníctvo, aby nás informoval o stanovisku výboru. Nech sa páči.
D. Lipšic, podpredseda vlády a minister spravodlivosti SR: (2005-10-28):
Tiež by som ale chcel ešte jednou vetou povedať k spoločnej správe, je tam ešte pozmeňujúci návrh pod bodom 5, ktorý jeden z výborov navrhol, ale odporúčanie gestorského výboru je nesúhlasiť. Ja by som predsa len vyjadril svoj názor, že to je dobrý pozmeňujúci návrh, ktorý rieši odvolanie proti rozhodnutiam disciplinárnych komisií u notárov, aby o tom rozhodoval súd, a nie Prezídium  Notárskej komory, aby sa predsa len trochu limitovala solidarita, niekedy falošná solidarita, ktorá v rámci právnických profesií pôsobí, aby rozhodoval skôr nezávislý súd. Ďakujem veľmi pekne, pán predsedajúci.
Grendel, Gábor, podpredseda NR SR (2023-05-03):
S reakciou na faktické poznámky pán poslanec Milan Mazurek.
Jurinová, Erika, podpredsedníčka NR SR (2012-09-26):
Ďakujem. Písomne do rozpravy prihlásená je ešte pani poslankyňa Lucia Žitňanská. Nech sa páči.
Drdul, Dominik, poslanec NR SR (2022-12-01):
Ďakujem. Vážený pán predsedajúci, vážené panie poslankyne, páni poslanci, dovoľte, aby som vás informoval o prerokovaní návrhu zákona v ústavnoprávnom výbore. Národná rada pridelila návrh zákona na prerokovanie ústavnoprávnemu výboru, ktorý určila aj ako gestorský výbor, a určila lehotu na jeho prerokovanie v gestorskom výbore. Poslanci Národnej rady, ktorí nie sú členmi výboru, ktorému, ktorým, pardon, ktorému bol návrh zákona pridelený, neoznámili v určenej lehote gestorskému výboru žiadne stanovisko. Ústavnoprávny výbor prerokoval uvedený návrh zákona na 131. schôdzi, avšak neprijal uznesenie, keďže návrh uznesenia nezískal súhlas nadpolovičnej väčšiny poslancov. Návrh správy výboru vrátane stanoviska gestorského výboru prerokoval ústavnoprávny výbor na 131. schôdzi. Stanovisko gestorského výboru ani návrh správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov ústavnoprávneho výboru. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Pán podpredseda, prosím, otvorte rozpravu.
Bagačka, Michal, poslanec NR SR (2014-09-10):
Ďakujem za slovo. V rozprave nevystúpili žiadni poslanci. Teda prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vašečka, Richard, poslanec NR SR (2023-03-30):
Ďakujem, pán predseda. V rozprave vystúpili štyria poslanci, bol podaný návrh od pána poslanca Polláka, aby návrh zákona bol pridelený na prerokovanie aj vo výbore pre ľudské práva a národnostné menšiny. Takže teraz vás poprosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.